CELEX: C2004/300/76
Language: sk
Date: 2004-12-04 00:00:00
Title: Rozsudok Súdu prvého stupňa z 30. septembra 2004 vo veci T-313/02: David Meca-Medina, Igor Majcen proti Komisii Európskych spoločenstiev (Hospodárska súťaž — Sloboda poskytovania služieb — Antidopingová úprava prijatá Medzinárodným olympijským výborom (MOV) — Úprava čisto športového charakteru)

4.12.2004   
            
            
               SK
            
            
               Úradný vestník Európskej únie
            
            
               C 300/39
            
         
      ROZSUDOK SÚDU PRVÉHO STUPŇA
   
   z 30. septembra 2004
   vo veci T-313/02: David Meca-Medina, Igor Majcen proti Komisii Európskych spoločenstiev (1)
   
   (Hospodárska súťaž - Sloboda poskytovania služieb - Antidopingová úprava prijatá Medzinárodným olympijským výborom (MOV) - Úprava čisto športového charakteru)
   (2004/C 300/76)
   Jazyk konania: francúzština
   Vo veci T-313/02, David Meca-Medina, s trvalým pobytom v Barcelone (Španielsko), Igor Majcen, s trvalým pobytom v Ljubljane (Slovinsko), v zastúpení: J.-L. Dupont, advokát, proti Komisii Európskych spoločenstiev (splnomocnení zástupcovia: O. Beynet a A. Bouquet, ktorí si zvolili adresu na doručovanie v Luxemburgu), ktorú v konaní podporuje Fínska republika (splnomocnený zástupca: T. Pynnä, ktorý si zvolil adresu na doručovanie v Luxemburgu), ktorého predmetom je návrh na zrušenie rozhodnutia Komisie z 1. augusta 2002, ktorým sa zamietol návrh žalobcov proti Medzinárodnému olympijskému výboru (MOV) na vyslovenie nesúladu niektorých predpisov prijatých touto organizáciou a uplatňovaných Medzinárodnou plaveckou federáciou (FINA), ako aj niektorých praktík používaných pri dopingových kontrolách s predpismi práva spoločenstva o hospodárskej súťaži a slobode poskytovania služieb (vec COMP/38158 – Meca-Medina a Majcen/MOV), Súd prvého stupňa Európskych spoločenstiev (štvrtá komora), v zložení: predseda H. Legal, sudcovia V. Tiili a M. Vilaras, súdny tajomník: J. Palacio González, hlavný referent, vyhlásil dňa 30. septembra 2004 rozsudok, ktorého výrok znie:
   
               1.
            
            
               Žaloba sa zamieta.
            
         
               2.
            
            
               Žalobcovia sú povinní nahradiť trovy konania, ktoré im vznikli, ako aj trovy konania, ktoré vznikli Komisii.
            
         
               3.
            
            
               Fínska republika nemá právo na náhradu trov konania.
            
         
      (1)  Ú. v. ES C 305 zo 7.12.2002